ห้ามพลาด! ไบเทคฯจัดงาน “Together Longer” ตามทันสังคมผู้สูงวัย 28 พ.ย.-1 ธ.ค.นี้
ห้ามพลาด! ไบเทคฯจัดงาน “Together Longer” ตามทันสังคมผู้สูงวัย 28 พ.ย.-1 ธ.ค.นี้
ห้ามพลาด! ไบเทคฯจัดงาน “Together Longer” ตามทันสังคมผู้สูงวัย 28 พ.ย.-1 ธ.ค.นี้
27 พ.ย. 2562

นางสาวภาคนี วิริยะรังสฤษฎ์ ประธานจัดงานร่วมงานมหกรรมการเงิน Money Expo เปิดเผยว่า จากข้อมูลของ United Nations World Population Ageing ระบุว่าประเทศที่มีประชากร 60 ปี ขึ้นไป ในสัดส่วนเกิน 10% ของประชากรทั้งประเทศ นับว่าประเทศดังกล่าวเป็น Aging Society หรือ “ก้าวเข้าสู่สังคมผู้สูงอายุ” และจะเป็น Aged Society หรือ “สังคมสูงวัยอย่างสมบูรณ์” เมื่อสัดส่วนประชากรดังกล่าวเพิ่มขึ้นถึง 20%
ทั้งนี้ ในปี 2562 ประเทศไทยมีสัดส่วนผู้สูงอายุอยู่ที่ 18% และข้อมูลจาก ศูนย์เรียนรู้สุขภาวะ สำนักงานสนับสนุนการสร้างเสริมสุขภาพ (สสส.) คาดการณ์ว่าสัดส่วนผู้สูงอายุจะเกิน 20% ในปี 2564 จึงกล่าวได้ว่าสังคมไทยกำลังอยู่ในช่วงเปลี่ยนผ่านจาก ช่วง Aging Society ไปสู่ Aged Society
สำหรับการเพิ่มขึ้นอย่างต่อเนื่องของประชากร 60 ปีขึ้นไป จากข้อมูลดังกล่าว ประกอบกับผลสำรวจข้อมูลผู้เข้าชมงานในครั้งที่ผ่านมา พบมีผู้มาร่วมงาน 3 กลุ่ม คือ วัยทำงาน วัยทำงานก่อนเกษียณ และวัยหลังเกษียณ ซึ่งส่วนใหญ่ให้ความสำคัญทั้งเรื่องการเงินและสุขภาพควบคู่กันไป เพราะสุขภาพที่ดีทำให้มีกำลังที่จะหาเงินได้มากขึ้น
โดยกลุ่มที่มีอายุ 60 ปีขึ้น ไปนิยมทำธุรกรรมด้านการซื้อประกัน ลงทุนในกองทุน และเปิดบัญชีเงินฝากที่มีโปรโมชั่นพิเศษ คนกลุ่มนี้จึงมีความสนใจด้านการออมเงินไว้ใช้จ่ายยามเกษียณ อีกทั้งยังตื่นตัวกับกิจกรรมเรียนรู้การใช้งานสมาร์ทโฟนและโซเชียลมีเดีย แสดงให้เห็นถึงความต้องการเข้าสังคมที่ไม่ได้น้อยลงไปตามวัย ซึ่งเทคโนโลยีเข้ามาเป็นพื้นที่ใหม่ของการสื่อสาร เนื่องจากสภาพสังคมที่เปลี่ยนแปลง
ประกอบกับความต้องการของผู้มาร่วมงานในปีที่ผ่านมา ทำให้การจัดงาน Good Living for Aging Society ครั้งที่ 4 นี้ เน้นให้ความสำคัญกับผู้สูงอายุ โดยเฉพาะกลุ่มผู้สูงอายุที่พึ่งพาตนเองได้ เพื่อเตรียมพร้อมวางแผนด้านการหารายได้ในยามสูงวัย การดูแลสุขภาพให้แข็งแรงยืนยาว มีความเป็นอยู่ที่มีคุณภาพ และได้รับการดูแลจากคนรอบข้างที่เข้าใจผู้สูงวัย
ทั้งนี้ไฮไลท์ของงาน Good Living for Aging Society ครั้งที่ 4 เน้นการสร้างความข้าใจและให้ความรู้เกี่ยวกับความสัมพันธ์ระหว่างคนต่างวัยในครอบครัวผ่านกิจกรรมและงานสัมมนา หัวข้อ “Senior Living ปรับบ้านให้คนสูงวัย พึ่งพาตัวเองได้” ในวันพฤหัสบดีที่ 28 พฤศจิกายน เวลา 14.30-15.30 น. ควรทำบ้านให้เป็นมิตรกับผู้สูงวัยอย่างไร ป้องกันหกล้มหรือความจำเสื่อม เพื่อความสัมพันธ์ที่ยืนยาว โดยรองศาสตราจารย์ ไตรรัตน์ จารุทัศน์ จากภาควิชาเคหการ คณะสถาปัตยกรรมศาสตร์ จุฬาลงกรณ์มหาวิทยาลัย และหัวข้อ “ลงทุนสุขภาพ รับเทรนด์ Digital Health” ในวันศุกร์ที่ 29 พฤศจิกายน เวลา 14.00-15.00 น. แนวโน้มการรักษาใหม่ๆ หรือความพร้อมทางการเงิน ผู้เชี่ยวชาญเฉพาะด้านจะมาให้ความรู้ เพื่อส่งเสริมความใกล้ชิดในครอบครัว อยู่ด้วยกันอย่างมีชีวิตชีวา โดย นพ.มนต์สรร อัศวนพเกียรติ ผู้อำนวยการฝ่ายระบบประกันและการพัฒนาผลิตภัณฑ์ โรงพยาบาลกรุงเทพ คมสัน ผลานุสนธิ กรรมการบริหาร ประธานเจ้าหน้าที่สายงานการตลาดและผลิตภัณฑ์ บลจ.แอสเซท พลัส จำกัด และราชันย์ ตันติจินดา CFP นักวางแผนการเงิน
นอกจากนี้พบหัวข้อ “การเงินอุ่นใจ บ้านอบอุ่น รีบชีวิตเกษียณ” ในวันเสาร์ที่ 30 พฤศจิกายน เวลา 14.30-15.30 น. แนวคิดที่เปลี่ยนไปเรื่องที่อยู่อาศัยสำหรับผู้สูงวัยที่อาจจะไม่ได้อยู่กับครอบครัว เพื่อตั้งเป้าหมายการเงินให้พร้อมรองรับชีวิตวันข้างหน้า พบกับผู้เชี่ยวชาญที่มาให้ความรู้
โดย ศศิวิมล สิงหเนตร Happy Director MEESUK SOCIETY ผศ.ดร.ดวงใจ หล่อธนวณิชย์ ผู้อำนวยการศูนย์พัฒนาธุรกิจและการดูแลสังคมสูงอายุ คณะบัญชีและบริหาร มหาวิทยาลัยธรรมศาสตร์ และราชันย์ ตันติจินดา CFP นักวางแผนการเงิน และหัวข้อ “ชีวิตไม่มีแก่ ดูแลถูกวิธี สร้างสัมพันธ์คนใกล้ชิด” ในวันอาทิตย์ที่ 1 ธันวาคม เวลา 14.30-15.30 น. จะทำร่างกายให้แข็งแรงได้ยาวนานที่สุดอย่างไร มาฟังความรู้จากนักกายภาพบำบัด และการดูแลผู้สูงวัยที่ถูกวิธี
เช่น เทคนิคช่วยพยุงผู้สูงวัย-ลุกนั่ง-เดิน โดย ผศ.ดร.กภ.ภครตี ชัยวัฒน์ รองคณบดีฝ่ายวิเทศสัมพันธ์และสื่อสารองค์กร คณะกายภาพบำบัด มหาวิทยาลัยมหิดล และพบกับแรงบันดาลใจที่จะทำให้อยากสตรองและสมาร์ท โดยนักแสดงสูงวัย เดือนเต็ม สาลิตุล
อีกทั้งภายในงาน ยังมีส่วนของเวทีแนะนำสินค้า สำหรับเป็นของขวัญช่วงเทศกาลส่งท้ายปี เพื่อเตรียมหาของที่มีประโยชน์และสื่อถึงคุณค่าของผู้สูงวัย ด้วยความเข้าใจของผู้มอบ รวมถึงลูกค้าคนสำคัญในธุรกิจที่เป็นผู้สูงวัยเช่นเดียวกัน นอกจากนี้ผู้เข้าชมงานยังได้สนุกร่วมกับผู้สูงวัย ด้วยกิจกรรมที่จะทำให้ชีวิตไม่มีวันแก่ เช่น สอนการเป็น YouTuber สอนขายของออนไลน์ สอนทำสติ๊กเกอร์ LINE สอนรีวิวสินค้า สอนตัดต่อวิดีโอด้วยมือถือ รวมถึงการ D.I.Y ของเหลือใช้ภายในบ้านให้กลายเป็นอุปกรณ์ดูแลสุขภาพ เช่น ดัมเบล ผ้าปิดตา หมอนแก้นิ้วล็อก เป็นต้น
โดยงาน Good Living for Aging Society ครั้งที่ 4 เป็นโซนที่จัดอยู่ในงาน Money Expo Year-End 2019 ระหว่างวันที่ 28 พ.ย.-1 ธ.ค. 2562 ฮอลล์ EH99-100 ศูนย์นิทรรศการและการประชุมไบเทค บางนาสำหรับงานนี้ มีบริการด้านการเงินครบวงจรเหมาะกับคนทุกวัย พร้อมโปรโมชั่นส่งท้ายปีจากสถาบันการเงินต่างๆ มาแนะนำแก่ผู้ซื้อที่มีกำลังสูง โดยเลือกซื้อกองทุน RMF/LTF ประกันชีวิต ประกันสุขภาพ ประกันบำนาญในช่วงท้ายปี เพื่อการออมระยะยาว และสามารถลดหย่อนภาษีได้ ข้อมูลเพิ่มเติมที่เฟสบุ๊กแฟนเพจ @GoodAgingSociety
